IZVEDBENI SKLEP KOMISIJE (EU) 2020/1806

z dne 25. novembra 2020

o odobritvi uporabe funkcije iztekanja z vklopljenim motorjem v osebnih avtomobilih z motorji z notranjim zgorevanjem in hibridnih električnih osebnih avtomobilih brez zunanjega polnjenja kot inovativne tehnologije v skladu z Uredbo (EU) 2019/631 Evropskega parlamenta in Sveta ter razveljavitvi izvedbenih sklepov Komisije 2013/128/EU, 2013/341/EU, 2013/451/EU, 2013/529/EU, 2014/128/EU, 2014/465/EU, 2014/806/EU, (EU) 2015/158, (EU) 2015/206, (EU) 2015/279, (EU) 2015/295, (EU) 2015/1132, (EU) 2015/2280, (EU) 2016/160, (EU) 2016/265, (EU) 2016/588, (EU) 2016/362, (EU) 2016/587, (EU) 2016/1721, (EU) 2016/1926, (EU) 2017/785, (EU) 2017/1402, (EU) 2018/1876, (EU) 2018/2079, (EU) 2019/313, (EU) 2019/314, (EU) 2020/728, (EU) 2020/1102 in (EU) 2020/1222

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št. 443/2009 in (EU) št. 510/2011 (1) ter zlasti člena 11(4) Uredbe,

ob upoštevanju naslednjega:

(1) Proizvajalci Toyota Motor Europe NV/SA, Opel Automobile GmbH – PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford Werke GmbH, Jaguar Land Rover Ltd, Hyundai Motor Europe Technical Center GmbH, Bayerische Motoren Werke AG, Renault, Honda Motor Europe Ltd in Volkswagen AG ter dobavitelj Robert Bosch GmbH so 6. decembra 2018 vložili skupno vlogo (v nadaljnjem besedilu: vloga) za odobritev funkcije iztekanja z vklopljenim motorjem in funkcije iztekanja z izklopljenim motorjem za uporabo v osebnih avtomobilih s pogonom na motor z notranjim zgorevanjem in hibridnih električnih osebnih avtomobilih brez zunanjega polnjenja (v nadaljnjem besedilu: NOVC-HEV) kot inovativne tehnologije.

(2) Vloga je bila ocenjena v skladu s členom 11 Uredbe (EU) 2019/631, Izvedbeno uredbo Komisije (EU) št. 725/2011 (2) ter tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 in Uredbo (EU) št. 510/2011 (revizijo V2 iz julija 2018) (3).

(3) Vloga se nanaša na prihranke emisij CO2, ki jih ni mogoče dokazati z meritvami, opravljenimi v skladu z novim evropskim voznim ciklom (NEDC), kot je določeno v Uredbi Komisije (ES) št. 692/2008 (4).

(4) Funkcija iztekanja loči motor z notranjim zgorevanjem od sistema za prenos moči in preprečuje zmanjševanje hitrosti zaradi zaviranja motorja. Omogoča povečanje prevožene razdalje vozila v primerih, ko pogon ni potreben ali pa je potrebno počasno zmanjševanje hitrosti. Funkcija iztekanja bi se morala samodejno aktivirati v prevladujočem načinu vožnje, ki je način, ki je ob zagonu motorja samodejno izbran.

(5) Vloga se nanaša na dve različni funkciji iztekanja: iztekanje z vklopljenim motorjem in iztekanje z izklopljenim motorjem. Pri iztekanju z vklopljenim motorjem motor z notranjim zgorevanjem med iztekanji ostane vklopljen, pri čemer je za ohranjanje vrtilne frekvence v prostem teku potrebna določena poraba goriva. Pri iztekanju z izklopljenim motorjem je motor z notranjim zgorevanjem med iztekanji izklopljen.

(6) Pri določanju morebitnih prihrankov emisij CO2, doseženih s tehnologijama, je treba v primeru iztekanja z izklopljenim motorjem upoštevati vpliv ponovnega zagona motorja po iztekanju na porabo goriva, pri obeh tehnologijah pa potrebo po povečanju vrtilne frekvence motorja na želeno sinhronizacijsko vrtilno frekvenco.

(7) Komisija je nove informacije o potencialu funkcije iztekanja z izklopljenim motorjem za prihranke emisij CO2 dobila v letu 2019, torej precej časa po vložitvi vloge. Vložniki so bili pozvani k predložitvi dodatnih podatkov, ki so jih dali na voljo februarja 2020.

(8) Kar zadeva funkcijo iztekanja z izklopljenim motorjem, na podlagi predloženih podpornih podatkov ni bilo mogoče dokončno določiti stopnje prihrankov emisij CO2, ki se lahko dosežejo.

(9) Zlasti ni bilo zadostno dokazano, da prihranki emisij CO2, doseženi z izklopom motorja, niso izravnani z emisijami CO2, ki nastanejo zaradi potrebe po energiji za ponovni zagon motorja in povečanje njegove vrtilne frekvence do želene sinhronizacijske vrtilne frekvence.

(10) Funkcija iztekanja z vklopljenim motorjem za uporabo v osebnih avtomobilih s pogonom na motor z notranjim zgorevanjem je bila z izvedbenimi sklepi Komisije (EU) 2015/1132 (5), (EU) 2017/1402 (6) in (EU) 2018/2079 (7) v zvezi s preizkusom emisij NEDC že odobrena kot ekološka inovacija.

(11) Na podlagi izkušenj, pridobljenih v okviru navedenih sklepov, in informacij, predloženih s to vlogo, je bilo zadovoljivo in prepričljivo dokazano, da funkcija iztekanja z vklopljenih motorjem za uporabo v osebnih avtomobilih s pogonom na motor z notranjim zgorevanjem izpolnjuje merila iz člena 11(2) Uredbe (EU) 2019/631 in merila za upravičenost iz člena 9(1)(a) Izvedbene uredbe (EU) št. 725/2011.

(12) Za nekatere NOVC-HEV, pri katerih se lahko v skladu s Prilogo 8 k Pravilniku št. 101 Ekonomske komisije Združenih narodov za Evropo (8) uporabljata nepopravljeni izmerjeni vrednosti porabe goriva in emisij CO2, je bilo dokazano, da veljajo enaki pogoji kot za osebne avtomobile s pogonom na motor z notranjim zgorevanjem. Pri drugih NOVC-HEV ni mogoče šteti, da se navedeni pogoji uporabljajo, saj v vlogi ni bilo ustrezno utemeljeno, kako je treba pri takih NOVC-HEV določiti prihranke emisij CO2 zaradi uporabe funkcije iztekanja z vklopljenim motorjem.

(13) Metodologija preizkušanja, ki so jo vložniki predlagali za določitev prihrankov emisij CO2 zaradi uporabe funkcije iztekanja z vklopljenim motorjem, se od metodologije, odobrene z Izvedbenim sklepom (EU) 2018/2079, razlikuje po načinu preizkušanja osnovnega vozila. Ker metodologija poenostavlja postopek preizkušanja in hkrati zagotavlja bolj konzervativne rezultate, jo je primerno odobriti za določitev prihrankov emisij CO2, doseženih z zadevno tehnologijo.

(14) Proizvajalci bi morali imeti možnost, da pri homologacijskem organu vložijo vlogo za certificiranje prihrankov emisij CO2 zaradi uporabe inovativne tehnologije, če so izpolnjeni pogoji iz tega sklepa. Proizvajalci bi morali v ta namen zagotoviti, da je vlogi za certificiranje priloženo poročilo o preverjanju, v katerem neodvisni in priglašeni organ potrjuje, da inovativna tehnologija izpolnjuje pogoje iz tega sklepa in da so bili prihranki določeni v skladu z metodologijo preizkušanja iz tega sklepa.

(15) Homologacijski organ mora temeljito preveriti, ali so izpolnjeni pogoji za certificiranje prihrankov emisij CO2 zaradi uporabe inovativne tehnologije iz tega sklepa. Če se prihranki certificirajo, bi moral odgovorni homologacijski organ zagotoviti, da so vsi elementi, upoštevani za certificiranje, evidentirani v poročilu o preizkusu in se hranijo skupaj s poročilom o preverjanju ter da so te informacije na zahtevo na voljo Komisiji.

(16) Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, III, VI in VIII k Izvedbeni uredbi Komisije (EU) 2020/683 (9), je treba določiti posamično kodo, ki se uporablja za inovativno tehnologijo.

(17) Od leta 2021 se mora skladnost proizvajalcev s cilji specifičnih emisij v skladu z Uredbo (EU) 2019/631 ugotavljati na podlagi emisij CO2, določenih v skladu z globalno usklajenim preizkusnim postopkom za lahka vozila (WLTP) iz Uredbe Komisije (EU) 2017/1151 (10). Prihranki emisij CO2 zaradi inovativne tehnologije, certificirani s sklicevanjem na ta sklep, se zato lahko upoštevajo pri izračunu povprečnih specifičnih emisij CO2 proizvajalca samo za koledarsko leto 2020.

(18) Glede na spremembo postopka WLTP je primerno, da se ta sklep razveljavi z učinkom od 1. januarja 2021 skupaj z naslednjimi izvedbenimi sklepi, ki se nanašajo na pogoje, ki se uporabljajo v okviru NEDC, tj. izvedbenimi sklepi Komisije 2013/128/EU (11), 2013/341/EU (12), 2013/451/EU (13), 2013/529/EU (14), 2014/128/EU (15), 2014/465/EU (16), 2014/806/EU (17), (EU) 2015/158 (18), (EU) 2015/206 (19), (EU) 2015/279 (20), (EU) 2015/295 (21), (EU) 2015/1132, (EU) 2015/2280 (22), (EU) 2016/160 (23), (EU) 2016/265 (24), (EU) 2016/588 (25), (EU) 2016/362 (26), (EU) 2016/587 (27), (EU) 2016/1721 (28), (EU) 2016/1926 (29), (EU) 2017/785 (30), (EU) 2017/1402, (EU) 2018/1876 (31), (EU) 2018/2079, (EU) 2019/313 (32), (EU) 2019/314 (33), (EU) 2020/728 (34), (EU) 2020/1102 (35) in (EU) 2020/1222 (36).

(19) Ker je uporaba tega sklepa časovno omejena, je primerno zagotoviti, da začne veljati čim prej in najpozneje sedem dni po objavi v Uradnem listu Evropske unije –

SPREJELA NASLEDNJI SKLEP:

Člen 1 Inovativna tehnologija Funkcija iztekanja z vklopljenim motorjem se odobri kot inovativna tehnologija v smislu člena 11 Uredbe (EU) 2019/631, če so izpolnjeni naslednji pogoji: (a) funkcija iztekanja z vklopljenim motorjem je za uporabo vgrajena v osebne avtomobile kategorije M1 s pogonom na motor z notranjim zgorevanjem ali hibridna električna vozila brez zunanjega polnjenja kategorije M1, za katera se lahko v skladu s Prilogo 8 k Pravilniku št. 101 Ekonomske komisije Združenih narodov za Evropo uporabljata nepopravljeni izmerjeni vrednosti porabe goriva in emisij CO2, ter če je konfiguracija pogonskega sistema P0 ali P1, pri čemer P0 pomeni, da je električna naprava povezana s prenosnim jermenom motorja, P1 pa pomeni, da je električna naprava povezana z ročično gredjo motorja; (b) vozila, v katera je vgrajena funkcija iztekanja z vklopljenim motorjem, so opremljena z avtomatskim menjalnikom ali ročnim menjalnikom z avtomatizirano sklopko; (c) funkcija iztekanja z vklopljenim motorjem se samodejno aktivira v prevladujočem načinu vožnje vozila, tj. v načinu vožnje, ki je ob zagonu motorja vedno izbran, ne glede na način delovanja, ki je bil izbran ob predhodnem izklopu motorja; (d) kadar je motor vklopljen v prevladujočem načinu vožnje vozila, funkcije iztekanja z vklopljenim motorjem voznik ne more deaktivirati, niti je ni mogoče deaktivirati z zunanjim posegom; (e) funkcija iztekanja z vklopljenim motorjem ni aktivna, kadar je hitrost vozila manjša od 15 km/h.

Člen 2 Vloga za certificiranje prihrankov emisij CO2 1. Proizvajalec lahko pri homologacijskem organu s sklicevanjem na ta sklep vloži vlogo za certificiranje prihrankov emisij CO2 zaradi uporabe tehnologije, odobrene v skladu s členom 1 (v nadaljnjem besedilu: inovativna tehnologija). 2. Proizvajalec zagotovi, da je vlogi za certificiranje priloženo poročilo o preverjanju, v katerem neodvisni in priglašeni organ potrjuje, da je tehnologija v skladu s členom 1. 3. Če se prihranki emisij CO2 certificirajo v skladu s členom 3, proizvajalec zagotovi, da se certificirani prihranki emisij CO2 in koda ekološke inovacije iz člena 4(1) evidentirajo v potrdilu o skladnosti zadevnih vozil.

Člen 3 Certificiranje prihrankov emisij CO2 1. Homologacijski organ zagotovi, da so bili prihranki emisij CO2, doseženi z uporabo inovativne tehnologije, določeni z uporabo metodologije iz Priloge. 2. Homologacijski organ evidentira certificirane prihranke emisij CO2, določene v skladu z odstavkom 1, in kodo ekološke inovacije iz člena 4(1) v zadevni homologacijski dokumentaciji. 4. Homologacijski organ evidentira vse elemente, upoštevane za certificiranje, v poročilu o preizkusu, ki ga hrani skupaj s poročilom o preverjanju iz člena 2(2), in navedene informacije na zahtevo da na voljo Komisiji. 5. Homologacijski organ prihranke emisij CO2, dosežene z uporabo inovativne tehnologije, certificira le, če ugotovi, da je tehnologija v skladu s členom 1, in če so doseženi prihranki emisij CO2 najmanj 1 g CO2/km, kot je določeno v členu 9(1)(a) Izvedbene uredbe (EU) št. 725/2011.

Člen 4 Koda ekološke inovacije 1. Inovativni tehnologiji, odobreni s tem sklepom, se dodeli koda ekološke inovacije št. 36. 2. Certificirani prihranki emisij CO2, evidentirani glede na navedeno kodo ekološke inovacije, se lahko upoštevajo pri izračunu povprečnih specifičnih emisij CO2 proizvajalcev samo za koledarsko leto 2020.

Člen 5 Razveljavitev Ta izvedbeni sklep in naslednji izvedbeni sklepi se razveljavijo z učinkom od 1. januarja 2021: izvedbeni sklepi 2013/128/EU, 2013/341/EU, 2013/451/EU, 2013/529/EU, 2014/128/EU, 2014/465/EU, 2014/806/EU, (EU) 2015/158, (EU) 2015/206, (EU) 2015/279, (EU) 2015/295, (EU) 2015/1132, (EU) 2015/2280, (EU) 2016/160, (EU) 2016/265, (EU) 2016/588, (EU) 2016/362, (EU) 2016/587, (EU) 2016/1721, (EU) 2016/1926, (EU) 2017/785, (EU) 2017/1402, (EU) 2018/1876, (EU) 2018/2079, (EU) 2019/313, (EU) 2019/314, (EU) 2020/728, (EU) 2020/1102 in (EU) 2020/1222. Od navedenega datuma se prihranki emisij CO2, certificirani s sklicevanjem na navedene sklepe, ne upoštevajo več pri izračunu povprečnih specifičnih emisij proizvajalcev.

Člen 6 Začetek veljavnosti Ta sklep začne veljati sedmi dan po objavi v Uradnem listu Evropske unije.

V Bruslju, 25. novembra 2020 Za Komisijo Predsednica Ursula VON DER LEYEN

(1) UL L 111, 25.4.2019, str. 13.

(2) Izvedbena uredba Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 194, 26.7.2011, str. 19).

(3) https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf.

(4) Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).

(5) Izvedbeni sklep Komisije (EU) 2015/1132 z dne 10. julija 2015 o odobritvi funkcije iztekanja proizvajalca Porsche AG kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 184, 11.7.2015, str. 22).

(6) Izvedbeni sklep Komisije (EU) 2017/1402 z dne 28. julija 2017 o odobritvi funkcije iztekanja motorja v prostem teku proizvajalca BMW AG kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 199, 29.7.2017, str. 14).

(7) Izvedbeni sklep Komisije (EU) 2018/2079 z dne 19. decembra 2018 o odobritvi funkcije iztekanja z motorjem v prostem teku kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 331, 28.12.2018, str. 225).

(8) Pravilnik št. 101 Ekonomske komisije Združenih narodov za Evropo (UN/ECE) – Enotni predpisi o homologaciji osebnih avtomobilov s pogonom izključno na motor z notranjim izgorevanjem ali na hibridno električno kompozicijo glede na meritev emisije ogljikovega dioksida in porabe goriva in/ali meritev porabe električne energije in električnega dometa ter homologaciji vozil kategorij M1 in N1 s pogonom izključno na električno kompozicijo glede na meritev porabe električne energije in električnega dometa (UL L 138, 26.5.2012, str. 1).

(9) Izvedbena uredba Komisije (EU) 2020/683 z dne 15. aprila 2020 o izvajanju Uredbe (EU) 2018/858 Evropskega parlamenta in Sveta glede upravnih zahtev za odobritev in tržni nadzor motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (UL L 163, 26.5.2020, str. 1).

(10) Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008 (UL L 175, 7.7.2017, str. 1).

(11) Izvedbeni sklep Komisije 2013/128/EU z dne 13. marca 2013 o odobritvi uporabe svetlečih diod v nekaterih svetlobnih funkcijah vozil kategorije M1 kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 70, 14.3.2013, str. 7).

(12) Izvedbeni sklep Komisije 2013/341/EU z dne 27. junija 2013 o odobritvi alternatorja Valeo Efficient Generation Alternator kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 179, 29.6.2013, str. 98).

(13) Izvedbeni sklep Komisije 2013/451/EU z dne 10. septembra 2013 o odobritvi Daimlerjevega sistema za inkapsulacijo motornega prostora kot inovativne tehnologije za zmanjšanje emisij CO2 iz novih osebnih vozil v skladu z Uredbo (ES) št. 443/2009 Evropskega parlamenta in Sveta (UL L 242, 11.9.2013, str. 12).

(14) Izvedbeni sklep Komisije 2013/529/EU z dne 25. oktobra 2013 o odobritvi Boschevega sistema za navigacijsko predhodno kondicioniranje stanja napolnjenosti baterije za hibridna vozila kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 284, 26.10.2013, str. 36).

(15) Izvedbeni sklep Komisije 2014/128/EU z dne 10. marca 2014 o odobritvi modula s svetlečimi diodami za kratki svetlobni pramen „E-light“ kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 70, 11.3.2014, str. 30).

(16) Izvedbeni sklep Komisije 2014/465/EU z dne 16. julija 2014 o odobritvi učinkovitega alternatorja DENSO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta ter o spremembi Izvedbenega sklepa Komisije 2013/341/EU (UL L 210, 17.7.2014, str. 17).

(17) Izvedbeni sklep Komisije 2014/806/EU z dne 18. novembra 2014 o odobritvi sončne strehe za polnjenje akumulatorja Webasto kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 332, 19.11.2014, str. 34).

(18) Izvedbeni sklep Komisije (EU) 2015/158 z dne 30. januarja 2015 o odobritvi dveh visoko učinkovitih alternatorjev Robert Bosch GmbH kot inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 26, 31.1.2015, str. 31).

(19) Izvedbeni sklep Komisije (EU) 2015/206 z dne 9. februarja 2015 o odobritvi učinkovite zunanje osvetlitve z uporabo svetlečih diod podjetja Daimler AG kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 33, 10.2.2015, str. 52).

(20) Izvedbeni sklep Komisije (EU) 2015/279 z dne 19. februarja 2015 o odobritvi sončne strehe za polnjenje akumulatorja Asola kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 47, 20.2.2015, str. 26).

(21) Izvedbeni sklep Komisije (EU) 2015/295 z dne 24. februarja 2015 o odobritvi učinkovitega alternatorja MELCO GXi kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 53, 25.2.2015, str. 11).

(22) Izvedbeni sklep Komisije (EU) 2015/2280 z dne 7. decembra 2015 o odobritvi učinkovitega alternatorja DENSO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 322, 8.12.2015, str. 64).

(23) Izvedbeni sklep Komisije (EU) 2016/160 z dne 5. februarja 2016 o odobritvi učinkovite zunanje osvetlitve z uporabo svetlečih diod podjetja Toyota Motor Europe kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 31, 6.2.2016, str. 70).

(24) Izvedbeni sklep Komisije (EU) 2016/265 z dne 25. februarja 2016 o odobritvi motornega generatorja MELCO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 50, 26.2.2016, str. 30).

(25) Izvedbeni sklep Komisije (EU) 2016/588 z dne 14. aprila 2016 o odobritvi tehnologije, ki se uporablja v učinkovitih 12-voltnih alternatorjih, kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 101, 16.4.2016, str. 25).

(26) Izvedbeni sklep Komisije (EU) 2016/362 z dne 11. marca 2016 o odobritvi posode za shranjevanje entalpije dobavitelja MAHLE Behr GmbH & Co. KG kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 67, 12.3.2016, str. 59).

(27) Izvedbeni sklep Komisije (EU) 2016/587 z dne 14. aprila 2016 o odobritvi tehnologije, ki se uporablja pri učinkoviti zunanji osvetlitvi vozila z uporabo svetlečih diod, kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 101, 16.4.2016, str. 17).

(28) Izvedbeni sklep Komisije (EU) 2016/1721 z dne 26. septembra 2016 o odobritvi učinkovite zunanje osvetlitve podjetja Toyota z uporabo svetlečih diod za uporabo v hibridnih električnih vozilih z notranjim napajanjem kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 259, 27.9.2016, str. 71).

(29) Izvedbeni sklep Komisije (EU) 2016/1926 z dne 3. novembra 2016 o odobritvi fotonapetostne strehe za polnjenje akumulatorja kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 297, 4.11.2016, str. 18).

(30) Izvedbeni sklep Komisije (EU) 2017/785 z dne 5. maja 2017 o odobritvi učinkovitih 12-voltnih motornih generatorjev za uporabo v osebnih avtomobilih s konvencionalnim motorjem z notranjim zgorevanjem kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 118, 6.5.2017, str. 20).

(31) Izvedbeni sklep Komisije (EU) 2018/1876 z dne 29. novembra 2018 o odobritvi tehnologije, ki se uporablja v učinkovitih 12-voltnih alternatorjih za uporabo v lahkih gospodarskih vozilih s konvencionalnim motorjem z notranjim zgorevanjem, kot inovativne tehnologije za zmanjšanje emisij CO2 iz lahkih gospodarskih vozil v skladu z Uredbo (EU) št. 510/2011 Evropskega parlamenta in Sveta (UL L 306, 30.11.2018, str. 53).

(32) Izvedbeni sklep Komisije (EU) 2019/313 z dne 21. februarja 2019 o odobritvi tehnologije, ki se uporablja v visokoučinkovitem 48-voltnem motornem generatorju (BRM) z 48/12-voltnim pretvornikom DC/DC dobavitelja SEG Automotive Germany GmbH, za uporabo v lahkih gospodarskih vozilih s konvencionalnim motorjem z notranjim zgorevanjem in nekaterih lahkih gospodarskih vozilih na hibridni pogon, kot inovativne tehnologije za zmanjšanje emisij CO2 iz lahkih gospodarskih vozil v skladu z Uredbo (EU) št. 510/2011 Evropskega parlamenta in Sveta (UL L 51, 22.2.2019, str. 31).

(33) Izvedbeni sklep Komisije (EU) 2019/314 z dne 21. februarja 2019 o odobritvi tehnologije, ki se uporablja v visokoučinkovitem 48-voltnem motornem generatorju (BRM) z 48/12-voltnim pretvornikom DC/DC dobavitelja SEG Automotive Germany GmbH, za uporabo v osebnih avtomobilih s konvencionalnim motorjem z notranjim zgorevanjem in nekaterih osebnih avtomobilih na hibridni pogon, kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 51, 22.2.2019, str. 42).

(34) Izvedbeni sklep Komisije (EU) 2020/728 z dne 29. maja 2020 o odobritvi učinkovite generatorske funkcije, ki se uporablja v 12-voltnih motornih generatorjih za uporabo v nekaterih osebnih avtomobilih in lahkih gospodarskih vozilih, kot inovativne tehnologije v skladu z Uredbo (EU) 2019/631 Evropskega parlamenta in Sveta (UL L 170, 2.6.2020, str. 21).

(35) Izvedbeni sklep Komisije (EU) 2020/1102 z dne 24. julija 2020 o odobritvi tehnologije, ki se uporablja v 48-voltnem učinkovitem motornem generatorju z 48/12-voltnim pretvornikom DC/DC za uporabo v osebnih avtomobilih in lahkih gospodarskih vozilih s konvencionalnim motorjem z notranjim zgorevanjem ter nekaterih hibridnih električnih osebnih avtomobilih in lahkih gospodarskih vozilih, kot inovativne tehnologije v skladu z Uredbo (EU) 2019/631 Evropskega parlamenta in Sveta in ob upoštevanju novega evropskega voznega cikla (NEDC) (UL L 241, 27.7.2020, str. 38).

(36) Izvedbeni sklep Komisije (EU) 2020/1222 z dne 24. avgusta 2020 o odobritvi učinkovite zunanje osvetlitve vozil z uporabo svetlečih diod kot inovativne tehnologije za zmanjšanje emisij CO2 iz lahkih gospodarskih vozil s pogonom na motor z notranjim zgorevanjem glede na pogoje NEDC v skladu z Uredbo (EU) 2019/631 Evropskega parlamenta in Sveta (UL L 279, 27.8.2020, str. 5).